Bila Chacha Masuk Asrama

Bila Chacha Masuk Asrama ialah sebuah siri drama televisyen Malaysia 2014 arahan Tam Suhaimi dengan idea asal dan skrip oleh Nik Naemah. Dibintangi oleh Nur Alis Mariya, Eyra Hazali, Bella Dowanna, Elisya Sandha, Adly Imran Rajiani, Joshry Adamme Rizq, Adee Elias Ross, dan Daniel El-Arash.Bila Chacha masuk asrama Berita Harian (7 November 2014). Dicapai pada 1 Februari 2015. Siri ini bersiaran di TV3 dari 5 November 2014 hingga 29 Januari 2015.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan seorang gadis bandar yang biasa hidup dalam kemewahan dan mempunyai perwatakan yang manja terpaksa tinggal di kampung atas tuntutan kerja bapanya yang akan berpindah ke Dubai. Bapanya mengarahkan Chacha (Nur Alis Mariya) untuk tinggal di kampung bersama neneknya dan menyambung persekolahannya di sana kerana tiada siapa yang akan menjaganya di rumah.

Walau bagaimanapun Chacha menolak cadangan bapanya untuk tinggal di kampung sebaliknya meminta bapanya untuk menghantar dia ke sekolah asrama. Chacha yang tidak sanggup membayangkan hidupnya di kampung memilih untuk ke asrama. Pada hari dia dihantar ke asrama oleh bapanya dia teruja melihat bangunan asrama yang cantik. Tiba-tiba muncul beberapa orang 'senior' antaranya Nisha (Eyra Hazali) dan Mia (Nor Balqis Tajudin) menunjukkan papan tanda 'Asrama Pelajar Baru' iaitu bangunan yang terletak di sebelah. Chacha yang terkejut melihat bangunan asrama itu kelihatan lama dan buruk tidak seperti apa yang dia bayangkan.

Tambah teruk lagi apabila dia ditempatkan di dom berserta dengan pelajar lain. Chacha yang tidak pandai berdikari sedar bahawa dia terpaksa menguruskan dirinya sendiri tanpa bantuan pembantu rumah. Nisha seorang senior yang berperwatakan gedik sering cemburu dan iri hati terhadap Chacha. Apabila melihat barang-barang mewah yang dimiliki oleh Chacha serta kelebihan dan bakat yang Chacha ada, membuatkan Nisha tercabar.

Pelbagai kejadian yang berlaku apabila Nisha kerap kali ingin mengenakan Chacha tetapi rancangannya sering kali gagal. Dalam satu kejadian apabila pelajar diwajibkan pergi ke kuliah subuh Nisha yang cuba mengajak Chacha untuk ponteng tidak menjadi kerana Chacha tidak pernah tinggal solat subuh. Nisha yang geram dengan Chacha cuba mengenakan Chacha dengan memberitahu ustazah yang Chacha pandai mengaji dengan niat untuk memalukan Chacha.

Namun Nisha salah kerana Chacha sebenarnya memang pandai mengaji dan Shaq (Adly Imran Rajiani) yang kebetulan dengar berasa kagum dengan Chacha. Nisha yang membuat pelbagai cara untuk Shaq membenci Chacha tidak berjaya apabila Shaq menyukai Chacha dan menyifatkan Chacha seorang yang comel. Keadaan bertambah rumit apabila Chacha bergaduh dengan Nisha dan Chacha dipulaukan. Chacha yang tidak tahan dengan keadaan di asrama menelefon dan merayu kepada bapanya untuk membawa dia ke Dubai. Selepas bapanya sudah membuat segala persiapan untuk membawa Chacha bersamanya Chacha berbelah bagi sama ada ingin mengikuti bapanya atau tidak. Adakah Chacha akan bertukar fikiran dan meneruskan persekolahannya di asrama bersama kawan-kawan baharunya?

Pelakon

Pelakon utama
 Nur Alis Mariya sebagai Chacha
 Eyra Hazali sebagai Nisha
 Bella Dowanna sebagai Tintin
 Elisya Sandha sebagai MiaDennis Chua (1 Julai 2016). Her own path New Straits Times. Dicapai pada 1 Februari 2017.Wahi Aziz (3 Disember 2014). Elisya tolak laluan ekspres Harian Metro. Dicapai pada 1 Februari 2015.
 Adly Imran Rajiani sebagai Shaq
 Joshry Adamme Rizq sebagai Edy
 Daniel El-Arash sebagai Azreen
 Melly Amalin sebagai Aqila
 Adee Elias Ross sebagai Daniel

Pelakon undangan
 Norman Hakim sebagai Meor
 Kiah Propa sebagai Kak Bam
 Aleza Shadan sebagai Cikgu Sherry
 Ammar Alfian sebagai Cikgu Adan
 Nazeera Sardi sebagai Cikgu Mastura
 Fiza Halim sebagai Cikgu Noreen

Penampilan khas
 Harris Alif

Muzik dan runut bunyi
 "Chacha Masuk Asrama" - Juril Jumali
 "Hilang" - Najwa Latif
 "Hello" - Altimet dan Trisno Trio

Rujukan

Kategori:Siri drama televisyen Malaysia 2014
Kategori:Drama Melayu 2015
Kategori:Rancangan TV3